Jiří Šlitr

Jiří Šlitr (* 15. február 1924, Zálesní Lhota – † 26. december 1969, Praha) bol český hudobný skladateľ, inštrumentalista, spevák, herec a výtvarník. Významne ovplyvnil českú populárnu hudbu; na jeho scénickú hudobnú tvorbu nadviazal rad autorov štúdiových scén.

 Životopis 
Študoval na gymnáziu v Jilemnici a neskôr prestúpil na Gymnázium F. M. Pelcla v Rychnove nad Kněžnou. Spoluzaložil Czechoslovak Dixieland Jazz Band, hrával s Akord clubom, kde sa zoznámil s Jiřím Suchým; najvýznamnejšie je však jeho pôsobenie v divadle Semafor. Jiří Šlitr bol vyštudovaný právnik (titul JUDr.), právnickému povolaniu sa však nikdy nevenoval, azda preto ho však tiež občas prezývali Doktor klavír (odtiaľto potom pravdepodobne pochádza aj názov Dr. Matrace). Bol aj veľmi dobrý maliar a grafik.

Spolu s Jiřím Suchým vytvoril tvorivú a hereckú dvojicu, ktorá svojimi pesničkami a hrami v Česku významne ovplyvnila hudbu a divadlo 60. rokov 20. storočia a začala éru malých scén.

Po štúdiu práv sa okrem výtvarnej činnosti venoval hudbe. Skladal piesne, vystupoval v kabaretoch, ako pianista pôsobil v Laterne magike. V roku 1959 založil spoločne s Jiřím Suchým divadlo Semafor, pre ktoré skladal piesne, scénickú hudbu (Člověk z půdy, Zuzana je sama doma, Šest žen Jindřicha VIII.) aj muzikál (Dobře placená procházka). Úspešne využíval svoju schopnosť komediálnej štylizácie herca-amatéra (Jonáš a tingltangl, Ďábel z Vinohrad a i.). Autorsky a herecky sa podieľal na filmoch (Bylo nás deset, Kdyby tisíc klarinetů, Zločin v šantánu). Z hudobných nahrávok vyniká album Jonáš a dr. Matrace.

Bol známym milovníkom mladých slečien, s ktorými sa rýchlo rozchádzal. Posledná z nich zomrela spolu s Jířím Šlitrom, 26. decembra 1969, na otravu svietiplynom. Dodnes nie je jasné, či išlo o nešťastnú náhodu, vraždu alebo samovraždu. Jiří Šlitr je pochovaný na Vinohradskom cintoríne v Prahe.

 Zoznam piesňovej tvorby (výber)
 poz. – pieseň – interpret – (hudba/text) – rok
 „Babetta“ – (t: Jiří Suchý)
 „Bíle mně matička oblékala“ – (t: Jiří Suchý)
 „Co jsem měl dnes k obědu“ – (t: Jiří Suchý)
 „Golem“ – (t: Jiří Suchý)
 „Honky tonky blues“ – (t: Jiří Suchý)
 „Jó, to jsem ještě žil“ -(t: Jiří Suchý)
 „Kapitáne, kam s tou lodí“ – (t: Jiří Suchý)
 „Láska se nevyhne králi“ – (t: Jiří Suchý)
 „Klokočí“ – (t: Jiří Suchý)
 „Kočka na okně“ – (t: Jiří Suchý)
 „Krajina posedlá tmou“ – (t: Jiří Suchý)
 „Kvér a flaška ginu“ – (t: Jiří Suchý)
 „Léta dozrávaní“ – (t: Jiří Suchý)
 „Malé kotě“ – (t: Jiří Suchý)
 „Plná hrst“ – spev: Pavel Sedláček, Pavlína Filipovská, Hana Hegerová a Jana Malknechtová (t: Jiří Suchý)
 „Proč se lidi nemaj rádi“ – (t: Jiří Suchý)
 „Spodek, filek, král a eso – twist“ – spev: Milan Drobný, Jiří Jelínek, Pavel Sedláček, Karel Gott, Pavlína Filipovská, Hana Hegerová a Jana Malknechtová – (t: Jiří Suchý)
 „Tak aby jste to věděla“ - (t: Jiří Suchý)
 „Včera neděle byla“ –  (t: Jiří Suchý)

 Výstavy kresieb a obrazov (výber) 
 1957 Praha (první samostatná výstava)
 1958 Brusel, Belgicko
 1959, 1961, 1964 Praha
 1966 Wiesbaden a Dortmund, Nemecko
 1966 New York, USA
 1967 Houston a Hollywood, USA
 1968 putovná výstava po Československu (spoločná výstava s Jiřím Suchým)
 1969 Praha

 Zdroj 

Kategória:Českí skladatelia modernej hudby
Kategória:Českí klaviristi
Kategória:Českí speváci
Kategória:Českí výtvarníci
Kategória:Českí divadelní herci
Kategória:Pochovaní v Prahe
Kategória:Absolventi Právnickej fakulty Karlovej univerzity